盒舞步

盒舞步係多種社交舞嘅基本步，涉及跳舞嘅人嘅腳板嘅幾種移動方式，而因為呢啲移動方式涉及兩個人四隻腳板喺一個大致上成正方形嘅空間入面移動，所以就叫做盒舞步。

六大步驟 
盒舞步嘅一種形式涉及以下六個步驟，初始位置係雙方面對面而且雙腳腳板合埋，跟「1 2 3 1 2 3」噉嘅拍子嚟跳，下圖當中黑色腳板係帶領方，而紅色腳板係跟隨方：
1：帶領方右腳向前移，同時跟隨方左腳向後移；
2：帶領方左腳向左前移，同時跟隨方右腳向右後移；
3：帶領方右腳向左移，同時跟隨方左腳向右移，令雙方都返去雙腳合埋嘅狀態；
4：帶領方左腳向後移，同時跟隨方右腳向前移；
5：帶領方右腳向右後移，同時跟隨方左腳向左前移；
6：帶領方左腳向右移，同時跟隨方右腳向左移，令雙方都返去雙腳合埋嘅狀態；
喺上述過程途中，帶領方對手要一路拖住跟隨方嘅，但唔可以拉或者推對方。

華爾茲應用 

喺華爾茲當中，每吓踏步對應一吓拍子，所以 1 至 6 重複一次係兩段節拍。

社交舞
拍檔舞

攷 

舞